Viborger Samler, 1849-08-20
Det Terrainafsnit, som mellem Jndløbene til Veile og Kolding Fjord mod Vest begrændses af Dalstrøget fra Hols minde til Gudsø, er stærkt bebygget og gjennemskaaret af levende Hegn og smaa Skovpartier. Kun Fredericias nærmeste Omegn, indtil 4 a 6000 Alens Frastand, er aaben og tildeels overskuelig. 3 Hovedveie føre ud af dette Afsnit: ved GudsøBredstrup og Havreballegaard; medens 3 mindre Colonneveie, for Jnfanteri lette Passagen over Dalstrøget mellem Bredstrup og Gudsø. Omtrent 1500 Alen fra Udløbet af Randsfjord findes et Vadested med fast Bund. Udenfor de nævnte Overgangsteder er det vanskeligt at passere, endog for mindre Jnfanteriafdelinger. – Den aabne Egn foran Fredericia gjennemskjæres af en Dal med en væk, ved hvis Opstemmelse er frembragt en Oversvømmelse af 2500 Alens Brede og c. 3000 Alens Længde. Ved Bækkens Udløb i Møllebugten og foran de 3 sydlige Bastioner nærmer Dalen og Oversvømmelsen sig til Volden paa 3500 Alen, men fjerner sig derpaa i nordvestlig og vestlig Retning. Saaledes deles Egnen foran Fredericia i 2 Afsnit: det venstre - i Nord og Øst begrændset af Oversvømmelsen – og det nordre - mellem Oversvømmelsen og Kattegattet –, indbyrdes forbundne ved 2 Dæmninger, over hvilke Snoghøi- og Koldingveiene føre. Disse Dæmninger ere dog fuldstændigen beherskede, deels fra Fæstningen, deels fra vore foran samme anlagte Værker, en Redoute og nogle Løbegrave. – De af Jnsurgenterne imod Fredericia, Strib og Overfarten anlagte Værker strakte sig i en Halveirkel omkring Fæstningen, i en Afstand af 1200 til 3000 Alen. De vare især bestemte til Dækning for Tropper og Skyts imod Fæstningens Jld, og til Forsvar af Batterierne mod Udfald fra Fæstningen. De opkastede Brystværn havde tilsammen en Længde af over 9000 Alen. - J det nordre Afsnit vare Værkerne anlagte i 2 Grupper. Paa Fjendens venstre Fløi, nærmest Stranden, endeel Løbegrave med flankerende Jld og mange Traverser; paa Fløien af Løbegravene et stærkt profileret Værk, lukket med Palissader i Struben; lidt bag ved 3 stærke Batterier mod Fæstningen og den østreLandingsbro, længere tilbage, endnu 2 Batterier imod Stranden og Landingsbroen. J og ved disse Batterier fandtes: 3 Stkr. 84 pund. Bombekanoner, 3 Stkr. 24 pund. Granatkanoner, 2 Stkr. 24 pund. Kuglekanoner, 1 Stk. 168 pund. Mor teer. – Den anden Gruppe, paa begge Sider af Jgumveien bestod af Løbegrave af betydelig Udstrækning, med 4 Værker, hvoraf et lukket med Palissader i Struben og et monteret med en 168 Pds. Morteer; 700 Alen bag dette en stærk profileret Redoute med 4 Skydeskaar. - J det vestre Afsnit fandtes, tæt bag Oversvømmelsen, nord for Koldingveien, en Række Løbegrave; bag disse et Batteri for 2 Stkr. 24 Pds. Haandmorterer; længere mod Syd, søndenfor Fuglesangsveien, et Batteri med 2 Stkr. 168 Pds. Morterer, i Forbindelse med en Række Løbegrave; ved Slugten ved Blokhuset: en Løbegrav og 2 mindre Forskandsninger; syd for Teglværket: et Batteri, montereret med 2 Stkr. 84 Pds. Bombekanoner og 2 Stkr. 24 Pds. Kuglekanoner. Noget længere tilbage, paa begge Sider af Koldingveien, fandtes en Række af 4 aabne og 2 med Palissader lukkede Forskandsninger, i hvilke 3 Stkr. 84 Pds. Bombekanoner og en 24 Pds. Kuglekanon. - Endelig var paa Errits Mark anlagt et Batteri imod Strib, med 2 Stkr. 24 Pds. Kuglekanoner og 1 168 Pds. Morteer, og ved Sandalshuset 4 forskjellige Placements tildeels for Feltskytset. - Styrken af Jnsurgentarmeen, der indesluttede Fredericia, var imellem 14 og 15,000 Mand. Den bestod af 14 Batailloner Jnfanteri, 10 Escadroner Cavalleri og – foruden Positionsskytset to 12 Pds. og fire 6 Pds. Felt Batterier; Hovedstyrken concentreret i Egnen af Trelde, Jgum og Jgeskov; mindre Afdelinger ved Stoustrup og Fuglesangsskoven; og den saakaldte Avantbrigade (4 Batailloner) i Egnen fra Skiærbek til Erritso. - Da Rigsarmeen havde concentreret sig i Egnen af Aarhuus og Skanderborg, saa at kun svage Besætninger vare efterladte i Kolding og Veile, da endeel af Besætningen paa Als, efter Fuldførelsen af Forskandsningerne sammesteds, kunde undværes, og Generalmajor v. Ryes Corps syntes at have opfyldt sin Bestemmelse, nærmede Øieblikket sig til at foretage et afgjørende Angreb paa Beleiringshæren for Fredericia. Den Omstændighed, at Fienden nu endelig havde monteret sine Batterier, lovede et større afgjørende Resultat, ligesom der i den stedse meere vanskeliggjorte Communication mellem Fæstningen og Fyen var Grund til snarest muligt at tvinge Fjenden til at hæve Beleiringen. Det i Juni og i Begyndelsen af Juli Maaned herskende vedholdende urolige og stormfulde Veirlig lagde imidlertid mange Hindringer i Veien for Planens Udførelse, og forsinkede Overfarten ikke ubetydeligt. Denne Omstændighed gjorde det ogsaa betænkeligt, efter en tidligere Plan, at foretage Landgangen paa Kysten Nord og Syd for Fredericia. Man indskrænkede sig til et stort Udfald fra Fæstningen. – Jfølge den af General v. Bülow udkastede Disposition, der Dagen før Slaget blev meddeelt samtlige Commanderende, var Armeecorpset inddeelt i følgende Afdelinger: a) Avantgarden under Generalmajor de Meza, bestaaende af: 6te Jnfanteribrigade (Oberst v. Ræder), 1ste lette Bataillon, (Oberstlieutenant v. Walther), 2den do. do. (Oberstlieutn. v. Hindenburg), 2det Jægercorps (Oberstlieutn. v. Branner), 3die Forstærkningsbat. (Oberstl. v. Gerlach), 1ste ForstærkningsJægerc. (Major v. Schepelern), Batteriet Wegener, Halvdelen af 1ste Espingolbatteri (Major v. Meincke), en Deeling Jngenieurtropper; b) 3die Jnfanteribrigade (Generalmaj. v. Schleppegrell), 3die Liniebataillon (Oberstl. v. Paludan, 5te do. do. (Major v. Helgesen), 3die Jægerc. (Major v. Cock), 1ste Forstærkningsbat. (Major v. Stockfleth), 2 Compagnier af 2den Forstærkningsbat. (Capt. v. Hohling), hertil attacheret Batteriet Jessen; c) 4de Jnfanteribrigade (Generalmajor v. Moltke) 8de Liniebat. (Major v. Lemmich), 11te do. do. (Oberst v. Staggemeier), 5te Reservebat. (Oberstl. v. Arenfeldt, Batteriet Mossin attacheret hertil; d) 5te Jnfanteribrigade (Generalmajor v. Nye), 6te Liniebat. (Oberstl. Benzen), 7de do. do. (Major v. Vogt), 9de do. do. (Major v. Krabbe), 4de Reservebat. (Major v. Thrane), 1ste Reserve-Jægerc. (Major v. Bonnes), Batteriet Marcussen og en halv Deling Jngenieurtropper attacheret; e) Cavalleriet (Oberst Juel), 1ste Cavalleridivision (Major v. Torp, 2den do. do. (Major v. Hegermann-Lindencrone), f) Reserveartilleriet: Batteriet Schulz, Halvbatteriet Tillisch, do. de Jonquieres. – Alle Afdelinger skulde den 6te Juli om Kl. 1 Morgen staae paa de for samme nærmere betegnede Allarmpladse i Fredericia. Kl. 1 skulde Avantgarden rykke ud af Kongens Port og Poternen ved Dronningens Bastion, og 5te Brigade med Batteriet Marcussen, forbi Forhugget ved Stranden. Efter Avantgarden skulde Cavalleriet følge med Halvbatteriet Tillisch. Paa samme Tid som Avantgarden søgte at omgaae og bemægtige sig Fiendens Værker ved Jgumveien, skulde 5te Brigade rykke frem imod Christineberg, og derfra mod Trelde og Jgeskov, medens Avantgarden pousserede imod Jgum og Stallerup. Naar fornødent Terrain var vundet, skulde 3die Brigade debouchere ud af Kongens Port og 4de Brigade forbi Forhugget ved Stranden, forat tage en foreløbig Stilling bag Slugten, der strækker sig i nordøstlig Retning fra Jnondationen. Viste det sig at Fjendens Styrke var concentreret imod Nord, skulde Angrebet udføres af Avantgarden og 5te Brigade; forsvarede Fjenden Stillingen fra Jnondationen til Jgum, tilfaldt Angrebet Avantgarden, og 3die Brigade; i dette Tilfælde skulde 4de og 5te Brigade danne Reserven. Samtidigen med Udfaldet skulde der med Dampskibe, Transportfartøier og Kanonschalupper foretages 2 Demonstrationer, den ene i Veile Fjord, ved Landsbyen Trelde, den anden imod Kysten fra Løngsodde til Skjærbek. - 4de og 5te Forstærkningsbataillon, 2det Forstærknings=Jægercorps, 6te Reservebataillon og 1 Compagni af 2den Forstærkningsbataillon forbleve som Besætning i Fæstningen. – Efterat de øvrige Tropper vare overskibede den 3die, 4de og 5te Juli, overførtes den 6te Brigade den 5te om Eftermiddagen og Aftenen. Fjenden, for hvem Troppetransporterne ikke havde kunne skjules, vedligeholdt en heftig Jld fra alle Batterier imod Fæstningen, og bekastede Byen med Bomber og Granater. Henimod Aften sagtnedes Jlden. - Den 6te Juli Kl. henimod om Morgenen stode saaledes samtlige Tropper paa deres Allarmpladse; Brigadecommandeurerne havde talt til Tropperne; disses Stemning var fordeel trinlig, hver Mand syntes at have fattet Øieblikkets Betydning og brændte af Lyst til at maale sig med Fjenden. Den var en klar, stille Sommernat, en let Taage var udbredt over Engene. (Fortsættes.)